Gupta-sage: Verslag vandag in parlement bespreek - Maroela Media
Die bevindings van 'n verslag van die onregmatige landing van die Gupta-familie se privaatvliegtuig op die Waterkloof-lugmagbasis gaan Woensdagmiddag tydens 'n parlementêre debat bespreek word.
Edna Molewa, die waarnemende minister van prestasiemonitering en -evaluering, het verlede week bevestig dat die volledige verslag bekendgemaak sal word aan die publiek, en dat gerugte dat die verslag geheim gehou gaan word, 'n misverstand was.
Die regering het 'n ondersoek van stapel gestuur om te bepaal of daar enige breuk in diplomatieke protokol was.
Jeff Radebe, minister van justisie, het Sondag tydens 'n voorlopige bekendmaking van die verslag gesê president Jacob Zuma en sy kabinet was glo glad nie betrokke in die landing van die Gupta-vliegtuig by die Waterkloof-lugmagbasis nie.